ప్రధానికి సుబ్రహ్మణ్యస్వామి లేఖ
Subrahmanya Swamy
న్యూఢిల్లీ:  ఇండియా బుల్స్‌ గ్రూప్‌కంపెనీల్లో చోటు చేసుకున్న అక్రమాలపై సమగ్ర విచారణ జరిపించాలని, సిబిఐ, ఎన్‌ఫోర్స్‌మెంట్‌ డైరెక్టరేట్‌, ఆదా యపు పన్నుశాఖలు, తీవ్రస్థాయి ఆర్థికనేరాల దర్యాప్తు విభాగాల సంయుక్త ఆధ్వర్యంలో సిట్‌ ఏర్పాటుచేసి విచారణ జరిపిం చాలని బిజెపి ఎంపి సుబ్రహ్మణ్య స్వామి ప్రధానమంత్రి నరేంద్ర మోడీకి లేఖరాసారు. తనకు లభిం చిన విశ్వసనీయ సమాచారం ప్రకారంచూస్తే ఇండియా బుల్స్‌ హౌసింగ్‌ ఫైనాన్స్‌ కంపెనీ అను బంధ కంపెనీల్లో లక్ష కోట్ల రూపాయల మేర అవినీతి అక్రమాలు చోటు చేసుకున్నాయని, ప్రజా ధనాన్ని దుర్వినియోగం చేసినట్లు సమాచారం ఉన్నందున వెంటనే దర్యాప్తు చేయించాలన్నారు. అంతేకాకుండా కేంద్ర మాజీ మంత్రి పి.చిదంబరం, బిఎస్‌ హూడాల ప్రమేయం కూడా ఉన్నట్లు పెద్ద ఎత్తున ప్రచారం జరుగుతున్నందున దర్యాప్తు పారదర్శకంగా ఉండాలని కోరారు. కేంద్రంలో యుపిఎ ప్రభుత్వం ఉన్న రోజుల్లోనే ఇబడియా బుల్స్‌ 2005 మధ్యస్తంలో వచ్చిందని, సమీర్‌గెహ్లోత్‌ నాయ కత్వంలో మాజీ కేంద్రమంత్రి చిదంబరం ఆశీస్సులతో వచ్చిందని, అనేకమంది అవినీతి రాజ కీయ వేత్తల సొమ్ములు రియల్‌ఎస్టేట్‌లో కుమ్మరించేందుకు వేదిక అయిందని, ఇందుకోసం నేషనల్‌ హౌసింగ్‌ బ్యాంకును వినియోగించారని సుబ్రహ్మణ్యస్వామి ఆరోపించారు. ఇండియాబుల్స్‌ హౌసింగ్‌ ఫైనాన్స్‌ సంబంధిత సంస్థలు వందకుపైగా డొల్లరియాల్టీ సంస్థలను ఏర్పాటుచేసి నేషనల్‌ హౌసింగ్‌ బ్యాంకు నుంచి రుణాలు తీసుకున్నాయని, ఈ నిధులను అనేక రియాల్టీసంస్థలకు మళ్లించాయని, మహారాష్ట్ర, ఢిల్లీ, గురుగ్రామ్‌, బెంగళూరు, చెన్నైలలోని అనేక సంస్థలకు రూ.30 కోట్ల నుంచి రూ.1000 కోట్ల వరకూ బదలాయించాయని ఆరోపించారు. ఈ రుణాలను కేటాయించిన తర్వాత స్నేహపూర్వక రియాల్టీ సంస్థలు, ఇండియా బుల్స్‌ నిధులను పెట్టుబడుల తరహాలో వాటికి పెట్టాయన్నారు. వీటిలో కొన్ని రుణాలు కేవలం రికార్డుల్లో సర్దుబాట్ల ఎంట్రీలేనన్నారు. కేవలం మనీలాండరింగ్‌, రౌండ్‌ ట్రిప్పింగ్‌ కోసమే ఈ విధానం అనుసరించారని, బ్లాక్‌ను వైట్‌ చేసుకున్నారని ఆరోపించారు. అంతేకాకుండా మూల వనరుల నుంచి పన్ను మినహాయింపునుసైతం ఉల్లంఘిం చారని, ఆదాయపు పన్నుశాఖ 2016లో దాడు లు నిర్వహించిందని, ఆర్థిక మంత్రికి సమగ్ర నివేదికిచ్చిందని, అయితే అప్పటి నుంచి ముందుకువెళ్లలేదని పేర్కొన్నారు. ఇండియా బుల్స్‌ ఇలాంటి 100కుపైగా డొల్ల కంపెనీ లను ఏర్పాటుచేసిందని కేవలం నిధుల బదలా యింపు, మనీలాండరింగ్‌కు మాత్రమే వీటిని ఏర్పాటుచేసిం దని తక్షణమే సమగ్ర దర్యాప్తు జరిపి వీటివెనుక మహా మహులను వెలికి తీయాలని సుబ్రహ్మణ్యస్వామి వెల్లడించా రు. ఈ కంపెనీలను కార్పొరేట్‌ వ్యవహారాల మంత్రిత్వ శాఖలో ఉన్న కొందరు అవినీతి అధికారుల కారణంగా ముంబయి, ఢిల్లీ కేంద్రంగా కంపెనీల రిజిస్ట్రారు కార్యాలయం సిబ్బంది ప్రమేయం కూడా ఉందని పేర్కొన్నారు. దర్యాప్తు సంస్థల కుసైతం ఇవి దొరక్కుండా వారు దాచి పెట్టారన్నారు. ఆర్‌బిఐ అధికారులు కొందరికిసైతం ఈ ప్రమేయం ఉందని, అంతేకాకుండా ఇండియాబుల్స్‌ను రక్షిస్తూ వస్తున్నారన్నారు. అంతేకాకుండా ఎన్‌హెచ్‌బి నుంచి గడచిన 14 ఏళ్లుగా నిధులు తీసుకునేందుకు సహకరిస్తున్నారన్నారు. గతంలో 2జి స్కామ్‌లో కూడా డొల్ల కంపెనీలు రియాల్టీ సంస్థలు ప్రమేయం ఎక్కువ ఉందని, దావూద్‌ ఇబ్రహీంకు చెందిన వేలాదికోట్ల రూపా యలు భారతీయ రియాల్టీ రంగంలో చెలామణి అవుతున్నా యని ఆయన ఆరోపిం చారు. ఈ కంపెనీ ఇపుడు మునిగిపోయే దశలో ఉందని, తక్షణమే సమగ్ర దర్యాప్తు జరిపించాలని సుబ్రహ్మణ్య స్వామి ప్రధానమంత్రికి లేఖ రాసారు.